rlitschk/wikidir huggingface dataset:
In de folgende Lischde sinn alli Pflanzenämme zämmegfaßt, wu de Walther Zimmermann 1913 bis 1915 underm Titel Badische Volksnamen von Pflanzen (Mitteilungen des Badischen Landesvereins für Naturkunde und Naturschutz) vereffendlicht het. Dodebi handlets sich nit primär um alemannischi Dialektnämme us Bade, wänn aü ne Großdeil vu de Lit alemannisch üsgsproche worre sinn. Ne Deil vu dänne Nämme stammt aü üssem fränkische Sproochgebiet. Im Ufboi vu de Lischde sin e baar Glättunge vorgnumme wore. D Syschdematik isch an d Oberdorfer Exkursionsflora (1970) aglähnt, sowit dess d Gfässpflanze betrifft. Aü d bodanische Pflanzenämme sin agliiche. Sowit de Zimmermann ne andere Namme verwändet hat, hani där hinder de "Oberdorfer-Namme" gschdellt - so kammer d Quälle besser novollziege. D Nämme vo de Pilz richte sich, sowit därt ufgfiert, no Jülich 1984. Acetobacteraceae Acetobacter spec.?; Mycoderma aceti (Essiggärer) - Essigmutter (gebr.) Taphrinus-Arten (Taschenpilze) - die durch sie erzeugten Gallen der Früchte von Prunus-Arten: Schnallen, Schneller (mehrf. Oberland); Narren (Dangstetten, Bodensee); Nasen (Freiburg i. Br.); Molkechöpf (Staufen.); Schornikkele (Klettgau) Saccharomycetaceae Saccharomyces (Sauerteig) - Daiseme (Ettenheim) Saccharomyces bayanus (Mycoderma vini; Kahmhaut) - Kuun (Rappenau) Cladoniaceae Cetraria islandica (Isländische Flechte) - Iismoos (Hotzenwald); Lungechrut (Steinen i. W., die Droge). Erysiphaceae Uncinula necator; Oidium tuckeri (Echter Meltau) - Miiltau,
Gäld isch jedes Dusch- und Zaaligsmiddel, wo allgemäin anerkennt isch. Es git die verschiidenste Forme vo Gäld, vor allem Bargeld (Münze und Banknote) und Buechgäld bzw. Giralgäld, wo nume in de Büecher vo Banke ufgfüert wird und vo äim Girokonto uf en anders umbuecht wird. Dr Begriff stammt vom althoochdütsche gelt (= Vergältig, Vergüetig, Iikomme, Wärt) ab. Gäld, wo in dr Wäärigsverfassig vom ene Land as gsetzligs Zaaligsmiddel bestimmt wird, bezäichnet mä as Wäärig. Braktisch wird Gäld as e Zaaligsmiddel brucht, wo sich vo äifache Duschmiddel drduur underschäidet, ass es nit unmiddelbar e Bedarf vom ene Duschpartner befriidigt, sondern wil s allgemäin akzeptiert wird, zum e witere Dusch cha brucht wärde. In dr Volkswirtschaftsleer wird Gäld funkzional definiert: Gäld isch e Zaaligsmiddel. Under eme Dusch- oder Zaaligsmiddel verstoot mä en Objekt oder au en erwärbbars Rächt, won e Chöifer eme Verchöifer git, zum Ware oder Dientsläistige zu chaufe. Gäld macht dr Dusch vo Güeter äifacher und d Ufnaam und d Abzaalig vo Schulde. Gäld isch e Wärtufbewaarigsmiddel. Gäld isch e Wärtmaassstaab und e Rächnigsäinhäit. Dr Wärt von ere Gäldäinhäit wird as Chaufchraft bezäichnet. Je besser e Guet die Funkzione vom Gäld erfüllt, umso eender wird s as Gäld aagluegt. Gäld
Breaking Bad (dütsch öbbe „Chrach mache“) isch en amerikanischi Färnseeserii vom Vince Gilligan. Si zäigt, wie e biidere Chemiileerer, wo Lungechräbs het, zum ene rücksichtslose Kriminelle wird. D Hauptrolle vom Chemiileerer Walter White spiilt dr Bryan Cranston, wo für sis Spiil drei Emmys as beste Hauptdaarsteller überchoo het. D Serii isch dur Drama-Elemänt und schwarzem Humor brägt. Broduziert worde isch si vo High Bridge und Gran Via Productions zämme mit Sony Pictures Television, ere Dochdergsellschaft vo dr Sony Pictures Entertainment Company, für e Kabelsänder AMC. Si bestoot us 62 Episode in fümf Staffle und isch zum erste Mol in de USA vom 20. Januar 2008 bis zum 29. Septämber 2013 gsändet worde. Vince Gilligan Explains Why BREAKING BAD Is Called BREAKING BAD You-Tube-Video (änglisch) http://dict.leo.org/#/search=raise%20hell&searchLoc=0&resultOrder=basic&multiwordShowSingle=on
The Big Bang Theory (änglisch für „D Urknalltheorii“) isch e amerikanischi Sitcom vom Chuck Lorre und Bill Prady, wo sit em 24. Septämber 2007 uf em amerikanische Färnseesänder Columbia Broadcasting System (CBS) gsändet wird. D Serii wird vo Warner Bros. Television und Chuck Lorre Productions broduziert. In dr Serii goot s um zwäi intelligänti jungi Füsiker, dr Leonard Hofstadter und dr Sheldon Cooper, wo in ere WG woone grad wisawii vo dr Woonig vo dr hübsche Källnere Penny. Die geekhafti Art vo de Forscher stoot im Kontrast zur Naivität, aber au dr Sozialkompetänz und em gsunde Menscheverstand vo iirer Noochbere, wo as es Glischee von ere Blondine daargstellt isch. Zu däm Drio chömme no dr jüüdisch Ääscheniöör Howard Wolowitz, wo am Aafang vo dr Serii immer no bi dr Mueter gwoont het, und dr indisch Astrofüsiker Rajesh Koothrappali, wo kä Wort cha sääge, wenn e Frau umewääg isch, usser er isch bedrunke. Die vier Fründ verbindet e Liideschaft für Comics, Science-Fiction (bsundrigs Star Trek), Kompiuter- und Wideospiil, und decke sich im Comic-Laade vom Stuart Bloom ii. D Forscher schaffe alli am California Institute of Technology (Caltech) z Pasadena. Amy Rickman: The Big Bang Theory von A bis Z. Der inoffizielle
Bitcoin isch e Form vo virtuellem Gäld, wo vum e bis jetz nit idäntifizierte Mänsch oder vun ere Gruppe mit Name Satoshi Nakamoto im Joor 2009 gstarted wore isch. D Gäldäinhäite, d Bitcoins, wärde dezentral im ene Kompiuternetz gschöpft und verwaltet. Das Netzwärk wird us Däilnäämer bildet, wo e Bitcoin-Client usfüere und sich über s Internet mitenander verbinde. Bitcoins chönne elektronisch zwüsche de Däilnäämer überwiise wärde. Mä bewiist, ass mä Bitcoins het mit eme kryptografische Schlüssel. Jedi Transakzion vo Gäldäinhäite bechunnt e digitali Signatur über und wird in ere öffentlige Daatebank ufzäichnet, wo vom ganze Netzwärk betriibe wird. Mä cha d Gäldäinhäite an Onläin-Börse gege anderi Wäärige usdusche. D Hälfti vo allne Bitcoin sind im Dezember 2013 vo 927 Persone ghalte worde. Am 8. Juni 2021 het der Parlamänt vo El Salvador mit de stimme vo der Regierigspartei Neuvas Ideas, das isch d Partei vom Presidänt Nayib Bukele, es Gsetz verabschidet, damit der Bitcoin näbe der offizeille Währig als Zaligsmittel het chönne ygfüert wärde. Satoshi Nakamoto: Bitcoin: A Peer-to-Peer Electronic Cash System Fergal Reid, Martin Harrigan: An Analysis of Anonymity in the Bitcoin System. 22. Juli 2011, arXiv:1107.4524v1, arxiv.org, Cornell University Library George Selgin: Synthetic Commodity Money 10. April 10
Dr Begriff Schicht ghöört in dr Soziologii zu de Grundbegriff und isch äng verwandt mit de Begriff Klass, Stand oder Kaste. Die Begriff underschäide sich: Z welere Schicht oder Klass öbber ghöört, cha sich im Lauf vo sim Lääbe ändere, zum ene Stand oder ere Kaste ghöört mä dur d Geburt. Aber alli Begriff bezäichne Grubbe innerhalb von ere Gsellschaft, wo sich underschäide. Dr Begriff Schicht wird sältener au as Oberbegriff für alli andere Ungliichhäitsmodäll brucht, wie z. B. Klass, Kaste oder Stand. Es isch e grundsätzligs Brobleem, ass dr Begriff Schicht nit allgemäingültig definiert isch. Mä brucht dr Begriff Schicht, zum d Underschiid in ere Gsellschaft noch verschiidene Kriterie z beschriibe. Mä luegt drbii e Person oder e Grubbe vo Lüt aa und entschäidet noch gwüsse Faktore, zu welere Schicht si ghööre. Dr Theodor Geiger dänggt, ass mä das nume chönn mache, wenn au d Mentalitäät die gliichi isch. E Vordäil vom Schichtemodäll isch, ass d Faktore frei chönne gweelt wärde under dr Bedingig, ass iiri Zaal beschränggt blibt und dass si typisch für e Schicht si. D Faktore si mäistens wirtschaftlig und vilmol wird e Middelschicht noch em Durchschnittsverdienst definiert. D Ooberschicht verdient denn seer vil mee und
Mutter Courage und ihre Kinder ischt a Theaderstick en zwelf Bilder vom deitscha Dichter Bertolt Brecht. Der hôt des Drama als a Chronik us-em Dreißgjähriga Kriag bezeichnet. Des Stick vrzehlt d Gschicht vo dr Marketendere Courage, wo da Kriag bloß als Meglichkeit zom leichda Geldvrdeana siht, ond wo au et bereit ischt, aus dera Kadastroof zo lerna, obwohl se grad durch da Kriag älle ihre Kender vrlaura hôt. S erschde Môl uff d Bihne komma isch des Werk am 19. April 1941 em Schauschbiilhaus Zirich. De urschbrenglich Musik zo deam Stick ischt vom Paul Dessau komboniirt wôrra. A Uffihrong em Theater ohne Kirzonga dauret rond zwoiahalb Stond. A Feldlager en dr schwedischa Provinz Dalarna, z Polen ond en Deitschland zor Zeit vom Dreißgjähriga Kriag, ond zwar en de Jôhr vo 1624 bis 1636. D Anna Firling ischt a Marketendere, wo mit ihrem Karra emmer deet nôzuit, wo-se mit de Soldada a guads Gschäft macha kô. Begleidet wuud-se vo ihre zwoi Buaba Eilif ond Schweizerkas sowia vo ihrem Dechterle Katrin, wo et schwätza kô. Älle drei Kendr send ondrweags vo vrschiidene Manna zeigt wôrra. Em Gefolge vo selle viir reiset nô no a Koch ond a Feldprediger mit. A-ma scheena Dag
E Metök (altgriech. μέτοικος, métoikos ‚Aasiidler‘) isch in dr griechische Antike, bsundrigs z Athen, e Fremde gsi, wo langi Zit in ere gwüsse Stadt gläbt het, aber s Bürgerrächt nid ghaa het und dorum in dr Politik nid het chönne mitreede, aber mäistens au e Griech gsi isch. D Metöke häi z Athen e bsundrigi Stüür (μετοίκιον metoikion, vermuetlig e Drachme im Monet) müesse zaale und häi drfür vom Staat e gwüsse Schutz überchoo. Vor Gricht und bi Rächtsgschäft häi sich d Metöke vom ene Bürger müesse lo verdräte. Z Athen häi si kä Grundbsitz döfe chaufe und si dorum hauptsächlig im Handel und im Gwärb däätig gsi, aber si häi wie d Bürger zum Milidäär müesse. Metöke häi s Bürgerrächt nume chönne überchoo, wenn si bsundrigi Verdienst ghaa häi und d Volksversammlig es entschlosse het. In dr hellenistische Zit het s es au immer wider gee, ass äbber s Bürgerrächt het chönne chaufe. Äänligi rächtligi Beschränkige het s für d Periöke in Sparta gee. S Wort läbt as Schlötterlig im franzöösische métèque und nooch verwandte Sprooche (katalanisch: metec; okzitanisch: metèc) witer und bezäichnet e Fremde, wo mä nid maag. Im dütschsproochige Beriich isch dr französisch Usdruck dur s Schansong
De Willisturm isch s Wohrzeiche und eini vo de beliebteste Sehenswürdigkeite vo Chicago. Bis Juli 2009 het er Sears Tower ghäisse. D Bauzit isch vo 1970 bis 1974 gange. Dr Durm isch 442 Meter hooch, mit dr Antenne 527 Meter, und het 108 Stöck. Er isch s höggste Geböid in dr Stadt Chicago und zurzit au dr zwäithöggsti Wolkechratzer in de Veräinigte Staate und s zääthöggste Geböid uf dr Wält. Er befindet sich im Chicago Loop am South Wacker Drive, Ecke Adams Street. Si Adresse isch 233 South Wacker Drive, Chicago, IL 60606. Willis Tower - The Skyscraper Center Archivlink (Memento vom 30. Dezämber 2013 im Internet Archive) Commons: Willisturm – Sammlig vo Multimediadateie Official website Chicago Skydeck website Emporis.com - Willis Tower SkycraperPage.com – Willis Tower A view from 103rd floor of the tower
Helote (altgriech. εἵλωτες, heílōtes Pl., vo altgriech. heléin "nee, eroobere"; also „die Eroberete“, „die Gfangene“) het mä de Aaghörige von ere soziale Schicht im altgriechische Staat Lakedaimon, wo dr Hauptort von em Sparta gsi isch, gsäit, wo zwar im Staat sässhaft gsi si aber käini Bürgerrächt ghaa häi. Si si an d Scholle bunde gsi und noch em Strabon (8, 5, 5) en Art öffentligi Sklave gsi, wääred dr Pausanias Periegetes si as Staatssklave bezäichnet het. D Helote si die grössti Bevölkerigsgrubbe im Staat gsi und häi bsundrigi Chläider aaghaa. Noch ere These si d Helote in Lakonie vo de Spartaner in de Dunkle Joorhundert underworfe worde. I de Messenische Chrieg (8./7. Jh. v. d. Z.) häi d Spartaner Messenie erooberet und d Messenier zu Helote gmacht. D Bedingige si für d Messenier dänkbar schlächt gsi. Si häi noch em Tyrtaios um 600 v. d. Z. d Helfti vo iirer Ärnt de Spartaner müesse usliifere. Wäärend sich die lakonische Helote mit iirem Schiggsal abgfunde häi, häi sich d Messenier 464 v. d. Z. noch em Ärdbeebe vo Sparta gege d Spartaner erhoobe, si aber schliesslig im dritte messenische Chrieg von ene besigt worde. Jeedes Joor häi d Efoore de Helote
Schuldchnächtschaft (Obnoxiazioon) isch e rächtligi Stellig, won e Schuldner as Sicherhäit für e Schuld sini persönlige Dienstläistige verpfändet. Si isch e sklavereiäänligs Abhängigkäitsverheltnis. Dr Glöibiger het s Rächt si Schuldchnächt wirtschaftlig uszbüte und är cha eläi und willkürlig drüber entschäide, was für en Abhängikäit es isch und wie lang si gültig söll si. Vili Gsetzgääber häi brobiert, d Schuldchnächtschaft z begränze. Dr Hammurapi het s Gsetz erloo, ass d Frau und d Chinder vom ene Schuldner noch drei Joor müesse freigloo wärde. Bi de Sumerer het s dr öffentlig Schuldenerlass gee, wo d Chinder dr Mueter zrugg gee het und noch dr Tora häi d Sklave im Jubeljoor, wo alli fuffzig Joor gfiirt worde isch, müesse freigloo wärde. Bi de alte Grieche, Römer, Germane und in Gallie isch d Schuldchnächtschaft e Middel gsi, zum Gäldschulde iidriibe: dr Schuldner isch dr Sklav vom Glöibiger worde. Do und dört isch d Schuldchnächtschaft begränzt oder abgschafft worde. Z Athen het sä dr Solon im Raame vo dr Seisachtheia abgschafft und z Rom isch si 326 v. d. Z. dur s Gsetz „Lex Poetelia Papiria de nexis“ abgschafft worde, isch aber no in dr Kaiserzit gang und gäb gsi. Im Middelalter het s d
D Tora isch dr ersti Däil vom Tanach, dr hebräische Bible. D Tora bestoot us fümf Büecher, und doorum häisst si im Juudedum au chamischa chumsche tora ‚Die fümf Fümftel vo dr Tora‘. Die griechisch Bezäichnig isch Pentateuch (Πεντάτευχος). In de dütsche christlige Bibleübersetzige si daas die fümf Büecher Mose. Bereschit – בראשית (Im Afang) Schmot – שמות (Name) Veyikra – ויקרא (U är rüeft) Bemidbar – במדבר (I der Wüeschti) Dvarim – דברים (D Wort) Vo de erschde vier Büecher vo dr Tora het mä dänggt, ass si dr Moses sälber gschriibe haig, dorum wird nä uf Dütsch d „Büecher Moses“ gsait. D Tora beschribt die drei wichdigschde Augeblick in dr Beziehig vo Gott und de Mensche us jüüdischer Sicht: d Schöpfig, dr Bund mit em Abraham, und dr Uszuug vo de Israelite us Egüpte mit dr Gsetzgäbig under em Moses. I der Synagoge wird Tora nid im ne Buech ufbewahrt, wi bi de Chrischte, sondern i Schriftrolle. D Schriftrolle immer Handgschrybe. We also so ne Rolle kabutt geit, muess di ganzi Rolle neu gschribe wärde u zwar vo Hand. Für daheime git's d Tora u der Tanach natürlech in Buech Form. Historischi Entwürf Henning Bernward Witter: Jura Israelitarum
Dr Solon (altgriech. Σόλων, Sólōn; * woorschinlig um 640 v. d. Z. z Athen; † vermuetlig um 560 v. d. Z.) isch en athenische Staatsmaa und Lüriker. Im Vergliich zu andere Lüt us sinere Zit wäiss mä über e Solon relativ vil. Es macht dr Iidruck, ass dr Solon as Gsellschaftsanalütiker, as politische Füerer und Reformer, aber au as Dichder, Filosoof und Redner en ussergwöönligs Aasee gnosse het. In dr Antike het mä dr Solon zu de siibe Wiise vo Griecheland zelt. Die modärni Forschig beschäftigt vor allem si politischs Dänke und Handle, wo d Entwigglig vo Athen zun ere Demokratii iigläitet het. Er het d Schuldsklaverei z Athen verbote, het sich drfür iigsetzt, ass jede Bürger mitverantwlig isch für die grächti Ornig (Eunomii) im Polisverband und het die ganzi Bürgerschaft an d Herschaft vom ene Gsetzwärk bunde, wo schriftlig festgläit gsi isch. Sini Mitbürger häi zum Däil villicht von em sogar erwartet, ass er si Stellig as Nöiordner und Gsetzgääber wurd usnütze, zum sich zum Tyrann z mache, dr Solon het aber, won er mit sim Reformwärk fertig worde isch, sini Häimetstadt für e langi Zit verloo und isch go umeräise. Eso häi d Bürger d Verantwortig für die
Dr Bernhard Stirnemann (* 12. Sebdämber 1936 z Bärn; † 23. Merz 2011 am gliichen Ort) isch e Schwiizer Liedermacher u Bolitiker (SP) gsii. Dr Stirnemann hed nach ere abbrochene Schriinerleer ds Leererseminar absolviert un hed bis 1998 as Lehrer gschaffed. I de 1950er-Jaar hed er, unabhängig vom Mani Matter, sini erschde Chansons gschribe, inschbiriert vo de französische Chansonniers. 1961 hed er ds Chällertheater Die Rampe ir Bärner Chramgass gründet, woner bis zu sire Schliessig 1982 o säuber gleited hed. Dört isch er 1966 zerschd mau gmeinsam mit de Bärner Troubadours ufdrätte; sitdäm isch er bi dene derbii blibe. Drnäbe hed er ds Theater am Chefigdurm gleited u isch o no Schouschbiler u Regisseur gsii. Är isch vili Jaar o kulturbolitisch aktiv gsi, zersch im Bärner Schdatrat (Barlamänt), schbäter im Grosse Rat vom Kanton Bärn. 1992 hed er mid Fründe e Gnosseschafd gründet, wo sitdäm z Bärn s Musigbistrot, es Kultur-Bistro nach Pariser Vorbild, bedriibt. S isch am 20. Dodesdag vom Mani Matter ufgmacht worde. Am 23. Merz 2011 isch er i sim 75. Läbesjaar as dritte vo de Bärner Troubadours gschdorbe, nach em Fritz Widmer u nem Markus Traber, innerhaub vomene Jaar. Mit dr Rosmarie Walter-Fahrer, em Ruedi Krebs,
Dr Naame vom Kleisthenes vo Athen (im Dütsche bedoont mä die ersti Silbe: 'Klëisthenes; uf Griechisch die zwäiti: Κλεισθένης = Kleisthénēs, * um 570 v. d. Z.; † um 507 v. d. Z.) isch undrennbar verbunde mit de politische Reforme, wo 508/507 v. d. Z. z Athen duuregfüert worde si und wo in dr Gschichtsforschig as Mäilestäi uf em Wääg zur attische Demokratii aagluegt wärde. Dr Kleisthenes isch vo dr Familie vo de Alkmaionide abgstammt und isch woorschinlig scho under em Tyrann Hippias im Joor 525/24 v. d. Z. Archon worde. D Alkmaionide häi zu de Eupatridai, de iiflussriiche attische Adelsgschlächter, ghöört und si eso potenzielli Riwale vo dr Peisistratide-Tyrannis gsi. Villicht het dr Kleisthenes scho churz noch sim Archontat mit de Alkmaionide Athen verloo, zum vo usse gege d Pesistratide z mobilisiere. Si häi s Orakel vo Delfi finanziell understützt und eso d Briesterschaft dört gege s Athener Tyranne-Reschiim gstimmt. Mit de richdige Orakelsprüch häi si d Spartaner für Blään gwunne zum d Peisistratide z stürze. Dr spartanisch Köönig Kleomenes I. het schliesslig dr Hippias 510 v. d. Z. verdriibe. Dr Kleisthenes und d Alkmaionide si us em Exil zrugg uf Athen choo. Dr Isagoras, wo 508/507 v. d.
Bättmeralp isch e Munizipalgmeind im Bezirk Östlich Raron im Kanton Wallis i de Schwiz. D Gmeind Bättmeralp, wo uf de 1. Januar 2014 us de vorhär bestehende Gmeinde Bäte und Martisbärg entstande isch, hät ihren Name vo me Ferienort und Usflugsziil, wo bishär i de Gmeind Bäte glägen isch. S Dorf Bäte ligt uf 1'203 m ü. M. und Martisbärg uf 1'342 m, am Nordhang über em Tal vom Rotte. Beidi Dörfer sind vom Talbode, wo uf rund 800 bis 900 m liit, öber e kurveriichi Strooss z erreiche. Uf Bätte gits au e Seilbahn. D Bättmeralp, wo sich uf guet 2'000 m obe usdeent, isch nume per Seilbahn oder z Fuess erreichbar. D Bättmeralp isch en Usgangsort för Wanderige zu Ussichtspünkt, wo me en Überblick öber de Aletschgletscher chan ha. De högschti Punkt vo de Gmeind isch s Aletschhorn mit 4'193 m. S Wappe vo de politische Gmaind Bättmeralp isch s gliiche, wie da vo de ehemolige Gmaind Bäte. Bi de Fusionsverhandlige isch emol en anders zur Diskussion gstande. De Underschiid vom aktuelle Wappe zum damolige Vorschlag isch folgende; lings obe uf rotem Grund isch, statt eme grüene Bomm, es wiisses Tuech (en Mantel), wo öber es Schwärt mit
Dr Hugo Ramseyer (* 1937) isch e Schwiizer Liedermacher. Dr Ramseyer isch vo 1964 bis 1966 bi de Bärner Troubadours derbii gsy. 1965 hed er z Bärn mid em Rolf Attenhofer im damalige Theater am Zytglogge z Bärn dr Zytglogge Verlag gründet. 3 Chansons: „Hesch Chummer“, „Riselräge“ und „Ds Änneli isch i d Chnöi“. In: Rosmarie Fahrer, Ruedi Krebs, Mani Matter, Hugo Ramseyer, Bernhard Stirnemann und Fritz Widmer: Ballade, Lumpeliedli, Chansons à la bernoise. Benteli, Bärn 1965, S. 28-33. Mid Zeichnige vom Peter Gatzka. Mit Franz Hohler: Fragen an Mani Matter. Oberhofe am Thunersee: Zytglogge, 2010. Doondreger. As Redakter: Einmal eine Libelle sein ... Es Buech vo der Marie Pérennou, wo vor Hannelore Helfer übersezt worden isch. Gümlige: Zytglogge-Verlag, 1992. Gschichte vom Schnüff vom Beat Brechbühl, verzellt vom Hugo Ramseyer. Musigdoondreger. Gümlinge: Zytglogge Verlag, 1977 Die kleine Schildkröte: Ein Bilderbuch für erwachsene Kinder. Zeichnige vor Ruth Althaus; Teggschd vom Hugo Ramseyer. Bärn: Zytglogge-Verlag, 1970. Autoren-Galerie. In: Rosmarie Fahrer, Ruedi Krebs, Mani Matter, Hugo Ramseyer, Bernhard Stirnemann und Fritz Widmer: Ballade, Lumpeliedli, Chansons à la bernoise. Benteli, Bärn 1965, S. 47. Berner-Troubadours Zytglogge. Archiviert vom Original am 1. März 2016; abgruefen am 31. Dezember 2013. Normdate: GND: 1081198591 | VIAF: 5488200
Dr Ruedi Krebs (* 1938 z Bärn) isch e Schwiizer Liedermacher u Mitglid vo de Bärner Troubadours. Dr Krebs isch z Bärn ufgwachsen u hed dört bis 1998 as Dütschlehrer gschaffed. Sid 1964 isch er mit sine Chansons mängsmol alei und mängsmol o mit de Bärner Troubadours ufdrätte. Mit der Rosmarie Fahrer, em Mani Matter, em Hugo Ramseyer, em Bernhard Stirnemann u em Fritz Widmer hed er 1965 Ballade, Lumpeliedli, Chansons à la bernoise im Benteli Verlag z Bärn usegä. 1981 hed er s Buech Berner Alltag: 26 Glossen aus dem „Bund“ im Bärner Wyss Verlag usegä. Wenn i mi no so ma bsinne, LP, 1975 (as CD: 2000) Kennet Dir scho ds NPM, CD, Live-Ufnahm vom 14. Novämber 2002 (us em Brogramm Réserve du Patron vo de Bärner Troubadours) I bin e Velofahrer, CD, 2004 d schätte vo de loubeböge, CD, 2008 Berner Troubadours – Live, LP mit Chansons vo allne sächs Troubadours, Zytglogge (zyt 16), Gümlige 1971 (CD: zyt 4016) Alti Hüet, LP mit Live-Ufnahme vo irem „Nostalgieprogramm“ vom 18. Sebtämber 1978 z Bärn, Zytglogge (zyt 39), Gümlige 1978 Das Konzert, 2 LPs (bzw. CDs) mit Live-Ufnahme vo irem Jubiläumsprogramm vom 27. Novämber 1985 im Schdatteater Bärn, Zytglogge,
E Kworum (latiin. für vo dene) in dr Politik isch die chliinst Zaal vo Stimme wos brucht, für dass e Waal oder en Abstimmig gültig isch. Kworene gits in dr representative Demokratii (bi Waale) und au in dr diräkte Demokratii (bi Abstimmige). Dr Usdruck „Kworum“ wird allerdings vor allem uf Abstimmige bezooge, wääred bi Waale vilmol von ere „Mindestwaalbedäiligung“ greedet wird. Mä füert e Kworum ii, für dass es bin ere Waal oder ere Abstimmig kä unrepresentativi Meerhäit cha bilde, wenn d Bedäiligung z chlii isch. Wenn s Kworum nid erfüllt isch, gältet die entsprächendi Waal oder Abstimmig as „unbeantwortet“, unabhängig vom Ergääbnis, und es änderet sich nüt am status quo. Formell isch d Vorlaag nid abgleent, aber mäistens chunnts braktisch uf s Gliiche uuse. Dorum reedet mä mänggisch vom ene unächte Schiitere. Hüller, Thorsten: Herrschaft des Quorums? Ein Vorschlag zur Lösung eines Problems direkter Demokratie, in: Zeitschrift für Parlamentsfragen (ZParl), Heft 4/2006, S. 823–833. Horn, Hans-Detlef: Mehrheit im Plebiszit. zur Voraussetzung eines Zustimmungsquorums bei Volks- und Bürgerentscheiden, in: Der Staat, Nr.38, S. 399–422. Jung, Otmar: Das Quorenproblem beim Volksentscheid. Legitimität und Effizienz beim Abschluß des Verfahrens der Volksgesetzgebung, in: Zeitschrift für Politikwissenschaft, 9. Jg. (1999) Heft 3, S. 863–898.
D Rosmarie Walter-Fahrer (* 2. Juni 1926) isch e Schwiizer Lehrerin, Liedermacherin und Erzählerin. Über sich sälber hed d Rosmarie Walter-Fahrer gschribe, dass si „Musik, Psychologie und das Blödeln“ gärn het, und dass si dorum e „passionierti Cabaret-Texterin“ isch. Si isch „Hausautorin“ vo der Bärner Schifertafele, emene vom Hugo Ramseyer gleitete Lehrercabaret, gsy; iri Liedtegschd si vom Cabaret-Pianischd Rolf Attenhofer u meischdens vor Susi Aeberhard u vom Urs Kräuchi interpretiert worde. (D Premiere vo de Ballade, Lumpeliedli, Chansons hed am 30. Dezämber 1964 im Theater am Zytglogge schdattgfunge.) D Rosmarie Fahrer hed ou gsunge. As Lehrerin hed si über pädagogischi Temene ir Lokalbolitik mitgredt. Si isch em Landesring vo de Unabhängige naagschdange, isch Mitglid ir Gsellschafd Schwiiz-Israel gsy u hed schbäter ofd Läserbriefe i regionale Zytige gschribe. Wägeme läbeslange Rüggeliide isch si Verteidigerin vor Schdärbehiuforganisazion Exit worde. 3 Chansons: „D Bundesratte“, „I bi verliebt“, „Zimli sicher gstört“. In: Rosmarie Fahrer, Ruedi Krebs, Mani Matter, Hugo Ramseyer, Bernhard Stirnemann und Fritz Widmer: Ballade, Lumpeliedli, Chansons à la bernoise. Benteli, Bärn 1965, S. 7-13. Mit Zeichnige vom Peter Gatzka. 2. Uuflag: 1969. „Zwetschgenkonfitüre.“ In: Hebel zu Ehren: Kalendergeschichten-Wettbewerb der Gemeinde Hausen im Wiesental zum 225. Geburtstag von Johann Peter Hebel. Hausen: Gemeindeverwaltung,